

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 302-01/25-03/3

URBROJ: 2177-1-01/01-25-1

Požega, 3. srpnja 2025.

Na temelju članka 48. stavka 1. točke 7. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), članka 26. stavka 3. Zakona o sustavu strateškog planiranja i upravljanja razvojem Republike Hrvatske (Narodne novine, broj: 123/17. i 151/22.), članka 11. stavka 2. Uredbe o smjernicama za izradu akata strateškog planiranja od nacionalnog značaja za jedinice lokalne i područne (regionalne) samouprave (Narodne novine, broj: 37/23.) i članka 62. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 3. srpnja 2025. godine, donosi

O D L U K U

o pokretanju postupka izrade Provedbenog programa Grada Požege 2025.-2029.

I.

Ovom se Odlukom pokreće postupak izrade Provedbenog programa Grada Požege za mandatno razdoblje od 2025. do 2029. godine (u nastavku teksta: Provedbeni program).

II.

Provedbeni program je kratkoročni akt strateškog planiranja koji opisuje i osigurava provedbu ciljeva iz Plana razvoja jedinice područne (regionalne) samouprave te Nacionalne razvojne strategije Republike Hrvatske do 2030. godine (Narodne novine, broj: 13/21.) kao i poveznica mjera za provedbu pojedinog posebnog cilja s odgovarajućim stavkama u Proračunu Grada Požege.

III.

Provedbeni program će biti usmjeren na definiranje osnovnih polazišta daljnjeg uravnoteženog razvoja Grada Požege utemeljenog na održivom i učinkovitom korištenju resursa, sukladno načelu partnerstva i suradnje te ostalim temeljnim načelima politike regionalnog razvoja.

IV.

Gradonačelnik Grada Požege će posebnom odlukom imenovati radno tijelo koje će sudjelovati u cijelom postupku izrade Provedbenog programa, dok se za administrativno-tehničke poslove zadužuje Upravni odjel za komunalne djelatnosti i gospodarenje.

V.

Za pružanje stručne pomoći i obavljanje poslova nadzora te koordinaciju tijekom postupka izrade Provedbenog programa zadužuje se Javna ustanova Lokalna razvojna agencija Požega, kao lokalni koordinator Grada Požege.

VI.

O ovoj Odluci informirat će se javnost sukladno odredbama strateškog planiranja i upravljanja razvojem Republike Hrvatske objavom na službenim internetskim stranicama Grada Požege.

VII.

Ova Odluka stupa na snagu danom donošenja i objavit će se na službenim internetskim stranicama Grada Požege i u službenim novinama Grada Požege.

GRADONAČELNIK

prof.dr.sc. Borislav Miličević, v.r.